جمهور باشلیغی رجب طیب ایردوغان نماز تاغی جبهه قرارگاهیده گی عسکرلر بیلن افطار قیلگن ایچکی ایشلر وزیری سلیمان سویلو بیلن تیلفون آرقه لی کوریشیب عسکرلر و عایله لری نی رمضان بیره می مناسبتی بیلن قوتله دی.
ایچکی ایشلر وزیری سویلو تورکیه نینگ شیرناق ولایتیده گی سفری چوکاتیده او بیلن همراهلیک قیلگن ایچکی ایشلر وزیری اورینباسری مِحمد ایرسوی، جاندارم باش قومندانی جنرال عارف چیتین و امنیه باش قومندانی مِحمد آقتاش بیلن نماز تاغی جبهه قرارگاهی گه باردی.
بو جایده جاندارم کوماندو قومندانی جنرال آلپر سیر تامانیدن کوتیب آلینگن سویلو جنابلری، قرارگاهده گی عسکرلر بیلن کوریشیب صحبت قیلدی.
ایچکی ایشلر وزیری بیلن همراهیده گیلر عسکرلر بیلن بیرگه لیکده افطار قیلدیلر.
افطارده جمهور باشلیغی ایردوغان بیلن تیلفون آرقه لی اوچره شگن سویلو کون ایچیده گی تماسلری بیلن تیگیشلی معلومات بیردی.
ایچکی ایشلر وزیری سویلونینگ تیلفونی آرقه لی عسکرلرگه خطاباً گپیرگن ایردوغان عسکرلرنینگ رمضان و بیره ملرینی تبریک ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
